b'\n_START_ARTICLE_\nIvan Zorman (glasbenik)\n_START_SECTION_\n\xc5\xbdivljenjepis\n_START_PARAGRAPH_\nZormanova dru\xc5\xbeina se je leta 1893 izselila v ZDA, se 1898 za kratek \xc4\x8das vrnila v domovino in se nato ponovno izselila v Ameriko. Zorman je obiskoval \xc5\xa1ole v razli\xc4\x8dnih krajih Minnesote, nato pa je v Clevelandu najprej od leta 1907 do 1910 \xc5\xa1tudiral angle\xc5\xa1\xc4\x8dino, franco\xc5\xa1\xc4\x8dino in italijan\xc5\xa1\xc4\x8dino ter nato od leta 1910 do 1912 \xc5\xa1e glasbo. Nato je kot pianist nastopal v gledali\xc5\xa1\xc4\x8dih in koncertnih dvoranah, bil ve\xc4\x8d let organist v slovenski \xc5\xbeupniji v Clevelandu ter zasebni u\xc4\x8ditelj klavirja, orgelj in solo petja. Pou\xc4\x8deval pa je tudi slovensko knji\xc5\xbeevnost na slovenski \xc5\xa1oli v Clevelandu.\n_START_SECTION_\nLiterarno delo\n_START_PARAGRAPH_\nLiri\xc4\x8dne pesmi je za\xc4\x8del objavljati v raznih slovenskih periodi\xc4\x8dnih listih, ki so takrat izhajali v Ameriki in tudi v zamejstvu, nekateri ponatisi pa so iz\xc5\xa1li v Sloveniji. V Clevelandu je v samozalo\xc5\xbebi izdal zbirke: Poezije (1919), Pesmi (1922), Liri\xc4\x8dni spevi (1925), Pota ljubezni (1931) in Iz novega sveta (1938). Leta 1928 je v samozalo\xc5\xbebi izdal izbor lastnih prevodov slovenskih pesnikov Slovene (Jugoslav) Poetry)._NEWLINE_Veliko Zormanovih pesmi je uglasbenih. Nekaj jih je uglasbil sam, druge pa E. Adami\xc4\x8d, M. Holman, A.\xc5\xa0ubelj in M. Tomc.'